Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3194

c) A Duna-mente fenntartható fejlesztése A Duna Európa egyik legjelentõsebb vízi útja, egyben a VII. transz-európai közlekedési folyosó. A magyarországi Duna szakasz és közvetlen környezete megóvása, rehabilitációja, adottságainak és értékeinek jobb hasznosítása hozzájárul a Duna-menti települések biztonságos és fenntartható fejlõdéséhez, valamint a kelet-közép-európai integrációhoz. A Duna-mente fenntartható fejlesztése az európai jelentõségû ökológiai, közlekedési tengely integrált programokkal történõ hasznosítását jelenti, amelyben kitüntetett szerep jut a komplex tájgazdálkodási, környezet- és természetvédelmi, területfejlesztési és vidékfejlesztési beavatkozásoknak. A fejlesztések alapjaként és a biztonságos mûködtetés érdekében – az EU Víz Keret Irányelvének megfelelõen – biztosítani kell a jó ökológiai állapot fenntartása érdekében a folyam és mellékágai rehabilitációját, a térség természeti területeinek, tájainak, természeti értékeinek, Natura 2000 területeinek és biodiverzitásának megõrzését, és javítani szükséges a vízkészlet-gazdálkodási és árvízvédelemi rendszerek hatékonyságát. Az ökológiai szempontokkal összhangban lehetõvé kell tenni a tájhoz alkalmazkodó, tájba illõ terület- és vidékfejlesztést, javítani kell a folyami hajózás feltételeit. Ennek érdekében a következõ célok elérése kívánatos: – a VII. transz-európai közlekedési folyosó részeként az európai követelményeknek megfelelõ hajózóút biztosítása, a környezetkímélõ közlekedési formák és fenntartható, a Duna mente térségei közötti kapcsolatokat javító közlekedési és logisztikai rendszerek kialakítása; – a tájhoz alkalmazkodó területfejlesztési, tájgazdálkodási programok indításával a Duna által meghatározott táji rendszer mûködõképességének biztosítása és az ökológiai kritériumoknak megfelelõ fenntartható társadalmi, gazdasági fejlõdés feltételeinek megteremtése; – a Duna és környezete által kínált természeti és kulturális erõforrásoknak a fenntarthatóság elveire épülõ hasznosítása a mezõgazdasági, halászati, erdõ- és vadgazdálkodási, ökoturisztikai- és infrastruktúra-fejlesztéseknek összehangolásával; – a Duna teljes magyarországi szakaszának, kapcsolódó mellékágainak a Víz Keret Irányelvnek megfelelõ rehabilitációja, a Duna fõ-és mellékágai közötti élõ kapcsolat biztosítása, a vízi környezet fenntartása, védelme és javítása; – a Duna-mente természeti területeinek, tájainak, természeti és kulturális értékeinek, Natura 2000 területeinek a megõrzése, fenntartása a természet önszabályozó mûködéséhez közelítõ állapotok kialakítása, a biodiverzitás megõrzése; – a vízszennyezés és a vízkárok megelõzése és felszámolása; – az árvízvédelem és vízkészlet-gazdálkodási rendszerek kiépítése, megerõsítése, és ezek összehangolása az ökológiai célokkal és a hajózhatósági feladatokkal; – az EU Transz-Európai Hálózat fejlesztési koncepciója Duna rendezésre vonatkozó elõirányzatai alapján a hazai Duna rendezési koncepció kialakítása. A dunai államok közötti együttmûködésen alapuló vízgyûjtõ tervek elkészítése 2008-2009-re; – a Dunai Információs és Segélyhívó Rendszer (DISR) továbbfejlesztése.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes